„Mă trezesc din două în două ore”. Românii dorm tot mai prost. Numărul pacienților diagnosticați cu apnee în somn a crescut alarmant
Tot mai mulți români ajung la medic din cauza tulburărilor de somn. Cea mai gravă este apneea, altfel spus oprirea respirației în mod repetat în somn. Iar datele sunt alarmante. Numărul celor diagnosticați cu această afecțiune a crescut cu 60% față de anul trecut. Numai în regiunea Moldovei, 500 de noi pacienți sunt diagnosticați lună de lună. Este și cazul unui bărbat din Iași care a ajuns la medic datorită nepoatei sale, după ce copila s-a speriat într-o seară.